Publication: Magyar Közlöny
Issue: MK-1999-22 (Year: 1999, Number: 22)
Era: 1990-2004
Section: 
Paragraph Index: 1

22. szám A miniszterelnök előterjesztésére a szlovákiai magyarság és a szlovákiai magyar irodalom fejlesztése érdekében kifejtett több évtizedes munkássága elismeréseként dr. Janics Kálmán közírónak, ny. orvosnak, a Magyar Köztársaság és az Osztrák Köztársaság közötti gazdasági és kulturális kapcsolatok fejlesztése érdekében végzett tevékenysége elismeréseként dr. Rudolf Gruber tiszteletbeli konzulnak, az EVN AG. elnök-vezérigazgatójának a MAGYAR KÖZTÁRSASÁGI ÉRDEMREND KÖZÉPKERESZTJE (polgári tagozat); a Németajkú Református Egyházközség keretében kifejtett közösségszervező és humanitárius tevékenysége elismeréseként Berthoud Raymonde-nak, a török—magyar gazdasági kapcsolatok fejlesztése érdekében végzett tevékenysége elismeréseként Tugrul Erkin-nek, a Török—Magyar Üzleti Tanács társelnökének, a Tekser Construction Industry and Trading Inc. igazgatósági tagjának, az Európai Újságíró Szövetség Magyar Tagozata megszervezésében és működése érdekében végzett tevékenysége elismeréseként Papandropulosz Atanasz újságírónak, az European Journalist Association elnökének, a magyar—bajor pénzügyi és bankkapcsolatok fejlesztése terén végzett kimagasló munkája elismeréseként Franz Ludwig Neubauernek, a Bayerische Landesbank nyugalmazott elnökének, a magyar—olasz kapcsolatok fejlesztése érdekében végzett tevékenysége elismeréseként Gianni Spinello-nak, az orosz kultúra értékeinek magyarországi bemutatásának és a magyar—orosz kulturális és tudományos kapcsolatok fejlesztésének elősegítéséért Gleb Boriszovics Visinszkij-nek, az Orosz Kulturális Központ főigazgatójának a MAGYAR KÖZTÁRSASÁGI ÉRDEMREND TISZTIKERESZTJE (polgári tagozat); művészi munkássága elismeréseként Ferenczy Istvánnak, a Marosvásárhelyi Nemzeti Színház színművészének, a romániai magyar irodalom terén végzett munkásságuk elismeréseként Gálfalvi Zsolt romániai magyar irodalomtörténésznek, kritikusnak, a Hét című hetilap főszerkesztőjének, Szilágyi István romániai magyar írónak, újságírónak, a Helikon című lap főszerkesztőjének a MAGYAR KÖZTÁRSASÁGI ÉRDEMREND KISKERESZTJE (polgári tagozat) kitüntetést adományozom. A külügyminiszter előterjesztésére II. János Pál pápa őszentsége, katolikus egyházfő által dr. Semjén Zsoltnak, a Nemzeti Kulturális Örökség Minisztériuma helyettes államtitkárának adományozott „NAGY SZENT GERGELY REND”, Joanna Wnuk-Nazarowa asszony, a Lengyel Köztársaság kulturális és művészeti minisztere által dr. Dürr Sándor közigazgatási tanácsadónak, a Külügyminisztérium munkatársának adományozott „LENGYEL KULTÚRÁÉRT ÉRDEMÉREM” kitüntetés viselését engedélyezem. Göncz Árpád s. k., a Köztársaság elnöke A miniszterelnök javaslatára március 15-e alkalmából grafikai és festői munkásságában a fotográfia és a rajz kölcsönhatásának magas szintű alkalmazásáért, valamint sokévi pedagógiai munkájáért, új grafikus nemzedékek felneveléséért Baranyay András Munkácsy Mihály-díjas grafikusművésznek, a Magyar Képzőművészeti Főiskola egyetemi docensének, magas színvonalú költészetéért, közvetlen szavú, ember- és természetszeretetre nevelő műveiért és a kortárs gyermekirodalom megújításáért Csukás István József Attila-díjas írónak, költőnek, a mai magyar építészeti kultúra egyik legigényesebb, legkövetkezetesebb képviselője, akinek döntő szerepe volt és van Pécs történelmi belvárosának megújításában Dévényi Sándor Ybl Miklós-díjas építésznek, I. rész SZEMÉLYI RÉSZ 1999/22. szám elsősorban e századi színpadi és filmszerepek magas színvonalú, élethű megformálásáért, amivel az előző nemzedékek ma is érvényes értékeit közvetíti korunknak Eperjes Károly Jászai Mari-díjas színművésznek, az operairodalom basszus szerepeinek kiváló megformálásáért, a hazai zeneirodalom értékeinek nemzetközi képviseletéért Gregor József Liszt Ferenc-díjas operanénekesnek, Kiváló Művésznek, a szlovákiai magyar irodalomban végzett új szemléletű munkásságáért, a szlovákiai magyar kisebbségi lét jelenének és múltjának bemutatásáért Grendel Lajos szlovákiai magyar József Attila-díjas írónak, Érdemes Művésznek, forgatókönyveiért és újszerű hangvételű regényeiért, valamint a modern magyar prózát megújító munkásságáért Hernádi Gyula József Attila-díjas írónak, sokoldalú művészi pályája elismeréseként Kass János Munkácsy Mihály-díjas grafikusművésznek, Kiváló Művésznek, az erdélyi kultúra folyamatos beépítéséért a hazai fotográfiába, az életműve gerincét képező négy könyvében bemutatott népélet ábrázolásáért, mely új dimenziókat adott a magyar fotográfiának. Itthon és világszerte elismert művészi munkásságáért Korniss Péter Balázs Béla-díjas fotóművésznek, Érdemes Művésznek, kimagasló írói, műfordítói, irodalomszervezői és dramaturgiai munkásságáért Mészöly Dezső József Attila-díjas írónak, költőnek, műfordítónak, sokoldalú filmművészeti munkássága elismeréseként Nepp József Balázs Béla-díjas animációs rendezőnek, Kiváló Művésznek, nemzetközileg is elismert művészeti életművéért, nemzeti kultúránk gazdagításáért, a közönség odaadó és igényes szolgálatáért Törőcsik Mari Kossuth-díjas színművésznek, Kiváló Művésznek, magas színvonalon művelt gobelin- és textilművészeti munkásságáért, különös tekintettel az elmúlt évtizedben alkotott nagyméretű faliképeire Polgár Rózsa Munkácsy Mihály-díjas gobelin- és textilművésznek, zeneszerzői életművéért, amelyben kitüntetett szerepet foglalnak el a szimfonikus művek és a kamarazene Soproni József Erkel Ferenc-díjas zeneszerzőnek, Kiváló Művésznek, a Liszt Ferenc Zeneművészeti Főiskola egyetemi tanárának, kimagasló festészeti munkássága elismeréseként, az ember és a természet egységének kifejező képi ábrázolásáért Udvardi Erzsébet Munkácsy Mihály-díjas festőművésznek, Kiváló Művésznek KOSSUTH-DÍJAT; külföldön is nagy sikerű művészi munkásságukért, a magyar bábművészet és egyben az egész magyar színművészet hírnevének külhoni növeléséért, a művészet alapvető kettős feladatának, a játékosságnak és a tudatos esztétikai igényességnek a kielégítéséért a Budapest Bábszínház négy tagjának: Erdős István Jászai Mari-díjas színművésznek, Koós Iván Jászai Mari-díjas vezető tervezőnek, Kiváló Művésznek, Pataky Imre Jászai Mari-díjas színművésznek, Érdemes Művésznek, Szakály Márta Jászai Mari-díjas színművésznek, Érdemes Művésznek, a magyar hagyományos népzene hazai és nemzetközi népszerűsítésében végzett állhatatos tevékenységükért, művészi munkásságukért Sebestyén Márta előadóművésznek, népdalénekesnek, a Muzsikás Együttes tagjainak: Éri Péter Istvánnak, Hamar Dániel Istvánnak, Sipos Mihálynak MEGOSZTOTT KOSSUTH-DÍJAT; a magyar elméleti geodézia kiemelkedő személyisége, akinek nevét a nehézségi erőtér időbeli változásával kapcsolatos kutatásai tették világszerte ismertté. Oktatóként és egyetemi vezetőként kiemelkedő szerepet játszott, és játszik mérnökgenerációk nevelésében Bíró Péter mérnöknek, akadémikusnak, a Budapesti Műszaki Egyetem egyetemi tanárának, esszéírói, történészi munkásságáért, a nyugati magyar emigráció történetének kutatásáért Borbándi Gyula írónak, történésznek, irodalomtörténésznek, szerkesztőnek, az inflációval foglalkozó könyvéért, amelyben az infláció elméletének alapos és átfogó értékelését adja, és egyedülállóan részletes elemzést végez annak gazdasági hatásáról Erdős Tibor közgazdásznak, akadémikusnak, egyetemi tanárnak, az MTA Közgazdaságtudományi Intézete nyugalmazott kutatóprofesszorának, az élelmiszerek kombinált tartósítási módszereiben elért, nemzetközileg is elismert tevékenységéért és tudományos iskolateremtő munkásságáért Farkas József akadémikusnak, a Kertészeti és Élelmiszeripari Egyetem egyetemi tanárának, 1999/22. szám a növényökológia területén elért, nemzetközi hírnevet szerzett tudományos eredményeiért. Iskolát teremtett az ökofiziológiai módszerek hazai bevezetésében és a vegetációdinamikai kutatások megindításában Fekete Gábor biológusnak, akadémikusnak, az MTA Ökológiai és Botanikai Kutatóintézet kutatóprofesszorának, címzetes egyetemi tanárnak, a kísérletes enzimológiában és a molekuláris neurobiológiában elért, nemzetközileg széles körben elismert kutatási eredményeiért Friedrich Péter biokémikusnak, akadémikusnak, az MTA SZBK Enzimológiai Intézet igazgatójának, a víztartó és egyéb mélyépítési szerkezetek terén kifejtett jelentős úttörő munkásságáért, új szerkezetek és építési eljárások kidolgozásáért, ezek hazai megvalósításában való közreműködéséért dr. Janzó József mérnöknek, a Mélyépítési Tervező Vállalat nyugalmazott osztályvezetőjének, a szívműtétek biztonságával és hatékonyságával összefüggő iskolateremtő, a hazai és nemzetközi tudományos közvélemény elismerését is kiváltó tevékenységéért dr. Juhász-Nagy Sándor orvosnak, az orvostudomány doktorának, a Semmelweis Orvostudományi Egyetem Érés Szívsebészeti Klinika egyetemi tanárának, a hegesztés és hőkezelés területén végzett nemzetközileg is kiemelkedő tudományos kutatásaiért, valamint több évtizedes egyetemi oktatói tevékenységéért Konkoly Tibor gépészmérnöknek, a műszaki tudomány doktorának, nyugalmazott egyetemi tanárnak, az európai jog, a nemzetközi magánjog és a nemzetközi kereskedelmi jog területén kifejtett nemzetközileg elismert tudományos munkásságáért, iskolateremtő egyetemi oktatói, valamint tudományszervezői tevékenységéért Mádl Ferenc jogásznak, akadémikusnak, az ELTE Állam- és Jogtudományi Kar egyetemi tanárának, a szív- és érrendszerre ható gyógyszerek kutatása területén kifejtett, széles körű nemzetközi elismerést eredményező kutatásaiért Papp Gyula orvos-farmakológusnak, akadémikusnak, a Szent-Györgyi Albert Orvostudományi Egyetem tanszékvezető egyetemi tanárának, tudományos rektorhelyettesnek, a mobil rendszerek következő generációját meghatározó kódosztású technológia elméleti alapjainak tisztázásában, alkalmazásában és a kapcsolatos eljárások terjesztésében elért kimagasló eredményei elismeréseként dr. Pap László villamosmérnöknek, a műszaki tudomány doktorának, a Budapesti Műszaki Egyetem egyetemi tanárának, zenetudományi munkásságáért, különös tekintettel a nemzetközileg is elismert Haydn és Bartók publikációira Somfai László Erkel Ferenc-díjas zenetörténésznek, akadémikusnak, a Liszt Ferenc Zeneművészeti Főiskola egyetemi tanárának, számos összetett, gyógyszerként alkalmazásra került vegyület szintéziséért és optikai izomerjeik szétválasztásáért Szántay Csaba állami díjas vegyészmérnöknek, akadémikusnak, egyetemi tanárnak, a magyar építészeti tudományok ápolásában, értékmegőrzésében kifejtett kiemelkedő alkotói és publicisztikai munkásságáért, iskolateremtő oktatói tevékenységéért dr. Vámossy Ferenc Ybl Miklós-díjas építésznek, a műszaki tudomány kandidátusának, a Budapesti Műszaki Egyetem egyetemi tanárának, a természetben előforduló fraktálok növekedése törvényszerűségeinek felderítésére irányuló úttörő jelentőségű, nemzetközileg általánosan elismert vizsgálataiért Vicsek Tamás fizikusnak, akadémikusnak, az Eötvös Loránd Tudományegyetem tanszékvezető egyetemi tanárának SZÉCHENYI-DÍJAT; a nagy sebességű távközlési cellakapcsolási technológiák és az Internet protokollon alapuló üzenettovábbító rendszerek forgalmi méretezéséhez, hálózattervezéséhez és az új hálózati struktúrák kialakításához világszerte elfogadott módszerek kidolgozásáért dr. Boda Miklós fizikusnak, a fizikai tudomány kandidátusának, Fodor István villamosmérnöknek, dr. Henk Tamásnak, a műszaki tudomány kandidátusának, a Budapesti Műszaki Egyetem egyetemi docensének, a műszaki mechanika területén elért kimagasló tudományos eredményeikért és azok gyakorlati felhasználásáért, a Miskolci Egyetemen folytatott iskolateremtő tevékenységükért Kozák Imre gépészmérnöknek, akadémikusnak, a Miskolci Egyetem Gépészmérnöki Kar Mechanikai Tanszék egyetemi tanárának, Páczelt István gépészmérnöknek, akadémikusnak, a Miskolci Egyetem Gépészmérnöki Kar Mechanikai Tanszék egyetemi tanárának, az atomi felbontású röntgen holográfia módszerének kifejlesztéséért dr. Faigel Gyula fizikusnak, a fizikai tudomány kandidátusának, az MTA KFKI Szilárdtestfizikai Kutató Intézet tudományos főmunkatársának, dr. Tegze Miklós fizikusnak, a fizikai tudomány kandidátusának, az MTA KFKI Szilárdtestfizikai Kutató Intézet tudományos főmunkatársának MEGOSZTOTT SZÉCHENYI-DÍJAT adományozom. Göncz Árpád s. k., a Köztársaság elnöke 1999/22. szám A Kormány rendeletei A Kormány 46/1999. (III. 18.) Korm. rendelete a hullámterek, a parti sávok, a vízjárta, valamint a fakadó vizek által veszélyeztetett területek használatáról és a hasznosításáról A Kormány a vízgazdálkodásról szóló 1995. évi LVII. törvény (a továbbiakban: Vgtv.) 24. §-ának (4) bekezdésében kapott felhatalmazás alapján a következőket rendeli el: I. ÁLTALÁNOS RENDELKEZÉSEK

Source: https://magyarkozlony.hu/hivatalos-lapok/dc167ba7ee68744c6192744638fec9fd20e9c91a/dokumentumok/6d1c439b42ca9fe606e9456653e2a95d0781d035/letoltes